Om die braaivleisvure hoor jy gereeld stories wat jy sommer weet snert is – soos die ou wat vertel van die monsterkabeljou wat hy aan die Namibiese ooskus gevang het.
Die vraag is of jy die risiko verstaan en of jy genoegsaam vir die neem van daardie risiko vergoed word.
As jy dus ’n 12%-opbrengs wil verdien, neem jy addisionele risiko – ’n groter risiko as die risiko dat die staat nie sy verpligtinge kan nakom nie – en moet jy seker wees dat die ekstra opbrengs jou vir die groter risiko vergoed.
Indien ’n mens die markopbrengs kan kry teen ’n lae koste, behoort jy makliker ou finansiële doelwitte te bereik eerder as om die volgende korttermyn-toppresteerder onder batebestuurders te probeer najaag.
Selfs al raai jy ’n paar keer reg, maak dit jou nie ’n kundige nie – dit kan steeds bloot geluk wees.
Om waarde uit ’n voorspelling te put moet daar ’n hele paar dinge vir jou in plek wees. Die mark of ander beleggers moet dit geensins verwag nie (anders is dit mos reeds in die prys verdiskonteer); jy moet reg wees (as jy verkeerd is, verloor jy in elk geval); en dan moet jy ook reg wees oor hoe die ander markspelers op die verrassing gaan reageer.
Dit is baie veiliger en minder moeite om by die langtermynbeginsels te bly as om daarop staat te maak dat jy altyd al drie dié vrae reg gaan antwoord.
Maak ook seker dat jy oor tyd diversifiseer, byvoorbeeld deur op verskillende tye te belê en onttrek. (Jy bereik dit maklik met ’n maandelikse debietorder in ’n indeks- of effektetrustfonds, wat beteken jy belê op verskillende tye in die mark, byvoorbeeld.)
Die enigste strategie wat vir jou belangrik is, is die een wat jy gekies het om in werking te stel, mits jy daarby hou.
Hier is waar ’n finansiële adviseur seker die meeste waarde kan toevoeg deur te dien as ’n klankbord en seker te maak dat jou emosies nie jou logika oorskadu nie – behalwe natuurlik as jou adviseur juis die persoon is wat om die braaivleisvuur sy/haar vorige voorspellings as kundigheid probeer verpak!